বাইরের আবরণ থেকে মনে হয়
জনের সবকিছুই তার পক্ষে যাচ্ছিল।
তিনি মাত্র চুক্তি স্বাক্ষর করেছিলেন
তাঁর নিউ ইয়র্কের ফ্ল‍্যাট বিক্রি করার জন্যে
লক্ষ টাকা লাভে,
এবং তিনি শুধুমাত্র পাঁচ বছর ধরে এর মালিক ছিলেন
যেখান থেকে তিনি মাস্টার্স পাস করেন সেই বিশ্ববিদ্যালয়টি
মাত্র তাকে শিক্ষক হিসাবে নিয়োগ দিয়েছিল,
মানে, তিনি কেবলমাত্র বেতন নয়
প্রথমবারের মত সুযোগ-সুবিধাও পাচ্ছিলেন,
এবং যদিও, তার জীবনে সবকিছু বেশ ভাল ভাবে যাচ্ছিল,
তিনি কষ্ট করছিলেন,
মাদকাসক্তি এবং বিষন্নতার সাথে তিনি লড়ছিলেন।
১১ই জুন ২০০৩ এর রাতে,
তিনি কিনার পর্যন্ত উঠলেন
ম্যানহাটানের ব্রীজের বেড়ার উপর
এবং তিনি নিচের ভয়ঙ্কর পানিতে ঝাঁপ দিলেন।
আশ্চর্যজনকভাবে --
না, অলৌকিকভাবে --
তিনি বেঁচে গেলেন।
পড়ে তার ডান হাত ভেঙে চুরমার হয়ে গেল,
তার প্রতিটি পাঁজরের হাড় ভেঙে গেল,
ফুসফুস ছিদ্র হয়ে গেল,
এবং তিনি ক্রমাগত চেতনা হরাতে লাগলেন
ইস্ট নদীতে ভাসতে ভাসতে
ব্রুকলিন ব্রিজের নিচ দিয়ে
এবং ষ্ট্যাটেন আইল্যান্ড ফেরির পথে
যেখানে ফেরির যাত্রীরা
তার ব্যথার কান্না শুনতে পায়,
তারা নৌকার ক্যাপটেনের সাথে যোগাযোগ করে
ওরা কোস্ট গার্ডের সাথে যোগাযোগ করল
যারা ইস্ট নদীর থেকে তাকে উদ্ধার করল
এবং তাকে বেলেভিউ হাসপাতালে নিয়ে গেল।
এবং এখানেই আসলে আমাদের গল্পের শুরু.
কারণ একবার যখন জন নিজের কাছে প্রতিজ্ঞা করলেন
তার জীবনের সবকিছু আবার ঠিক করবেন --
প্রথমে শারীরিকভাবে, তারপর মানসিকভাবে
এবং তারপর আধ্যাত্মিকভাবে
তিনি দেখলেন যে খুব কম সাহায‍্য পাওয়া যায়
তাদের জন্য যারা নিজেদের জীবন শেষ করতে চেষ্টা করেছেন
তার মত করে।
গবেষণায় দেখা যায়
যে ১৯ হতে ২০ জন মানুষ
যারা আত্মহত্যা করার চেষ্টা করেন
তারা ব্যর্থ হবেন।
কিন্তু যারা বিফল হন
তাদের সফল হওয়ার সম্ভাবনা থাকে ৩৭ গুন বেশি
দ্বিতীয়বারের চেষ্টায়।
এটি সত্যিই
একটি ঝুঁকিপূর্ণ জনসংখ্যা
যাদের সাহাযে‍্যর জন‍্য খুবই অল্প রিসোর্স আছে।
এবং যা হয়
যখন মানুষ তাদের নিজেদের জীবন আবার ঠিকঠাক করার চেষ্টা করে,
আমাদের আত্মহত্যার ব্যাপারে বিধিনিষেধের কারণে,
আমরা বুঝতে পারিনা আমাদের কী বলা উচিত,
এবং প্রায়ই আমরা কিছুই বলি না।
এবং এটা একাকীত্ব আরও বাড়িয়ে দেয়
আর জনের মত মানুষগুলো এই একাকীত্বের মধে‍্য পড়ে।
আমি জনের কাহিনী খুব ভালোভাবে জানি
কারণ আমিই জন।
এবং এটি, আজকে,
প্রথমবারের মত কোন জনসাধারনের সামনে
আমি স্বীকার করছি
আমি যে আমি জীবনে কিসের মধে‍্য দিয়ে গেছি।
কিন্তু ২০০৬ সালে একজন প্রিয় শিক্ষককে হারিয়ে
এবং গত বছর একজন ভাল বন্ধুকে আত্মহত‍্যার পথে হারিয়ে,
এবং গত বছর TEDActive এ বসে
আমি জানতাম যে আমার নীরবতা থেকে আমাকে বেরিয়ে আসতে হবে
এবং আমার বিধি-নিষেধ পেরিয়ে
আমাকে কথা বলতে হবে একটি চিন্তা সম্পর্কে যা ছড়িয়ে দেয়া জরুরী --
এবং সেটা হল যারা
সেই কঠিন সিদ্ধান্ত নিয়েছেন
পুনরায় জীবনে ফিরে আসার
তাদের আরও সম্পদ প্রয়োজন এবং আমাদের সাহায্যের প্রয়োজন।
যেমন ট্রেভর প্রকল্প বলছে, এটা আরো উন্নত হচ্ছে।
আরো অনেক ভাল হচ্ছে।
এবং আমি বেরিয়ে আসার প্রতিজ্ঞা করছি
একটি সম্পূর্ণ ভিন্ন ধরনের বাক্সো থেকে
আপনাকে উৎসাহিত করতে, প্রেরণা দিতে
যে যদি আপনি এমন কেউ হন
যে আত্মহত্যার চেষ্টা বা চিন্তা করেছেন,
কিংবা আপনি এমন কাউকে জানেন যে করেছে,
এ বিষয়ে কথা বলুন, সাহায্য নিন।
এটা একটি কথা বলার মত গুরুত্বপূর্ণ আলোচনা
এবং একটি চিন্তা যেটি ছড়িয়ে দেয়া জরুরী।
ধন্যবাদ।
(হাততালির শব্দ)